## Pravilnik o načinu rada i odgovornosti, izobrazbi i evidenciji povjerenika i pomoćnika povjerenika, izboru pomoćnika povjerenika, matici i osobniku osuđenika

### NN 43/2001 (11.5.2001.), Pravilnik o načinu rada i odgovornosti, izobrazbi i evidenciji povjerenika i pomoćnika povjerenika, izboru pomoćnika povjerenika, matici i osobniku osuđenika

# MINISTARSTVO PRAVOSUĐA, UPRAVE I LOKALNE SAMOUPRAVE

716

Na teme­lju članka 27. stavka 1. točke 1., 3. i 4. Zakona o izvršava­nju
zaštitnog nadzora i rada za opće dobro na slobodi (»Narodne novine« broj
128/99.), ministar pravosuđa, uprave i lokalne samouprave donosi

## PRAVILNIK

### O NAČINU RADA I ODGOVORNOSTI, IZOBRAZBI I EVIDENCIJI POVJERENIKA I POMOĆNIKA POVJERENIKA, IZBORU POMOĆNIKA POVJERENIKA, MATICI I OSOBNIKU OSUĐENIKA

OPĆE ODREDBE

Članak 1.

Ovim Pravilnikom propisuju se način rada i odgovornost povjerenika i
pomoćnika povjerenika za izvršava­nje uvjetne osude sa zaštitnim nadzorom (u da­lj­njem
tekstu: zaštitni nadzor) i zamjene kazne zatvora do šest mjeseci radom za opće
dobro na slobodi (u da­lj­njem tekstu: rad za opće dobro), izobrazba i
evidencija povjerenika i pomoćnika povjerenika, izbor pomoćnika povjerenika te
matica i osobnik osuđenika.

Članak 2.

(1) Ministarstvo nadležno za poslove pravosuđa dostav­lja povjereniku
rješe­nje o imenova­nju i sudsku presudu radi izvršava­nja.

(2) Povjerenik će odmah, a najkasnije u roku osam dana od primitka rješe­nja
o imenova­nju i sudske presude, pozvati osuđe­nika radi poduzima­nja rad­nji u
svezi s izvršava­njem sudske presude.

(3) Povjerenik će u roku od
osam dana od obav­ljenog razgovora s osuđenikom izraditi program izvršava­nja
zaštitnog nadzora, odnosno rada za opće dobro.

Članak 3.

(1) Način izvršava­nja
zaštitnog nadzora, odnosno rada za opće dobro utvrđuje se programom izvršava­nja.

(2) Program izvršava­nja
zaštitnog nadzora, odnosno rada za opće dobro (u da­lj­njem tekstu: program
izvršava­nja) teme­lji se na procjeni osobnosti, osobnih prilika, zdravstvenog
sta­nja, zaposle­nja, sposobnosti i stručnosti osuđenika.

(3) Povjerenik će na
jednostavan i razum­ljiv način upoznati osuđenika s programom izvršava­nja,
kako bi osuđenik shvatio svrhu izvršava­nja zaštitnog nadzora, odnosno rada za
opće dobro i pos­ljedice nepridržava­nja obveza utvrđenih programom izvrša­va­nja.

Članak 4.

Povjerenik kontaktira s
osuđenikom onoliko često koliko je to potrebno da bi mu pomogao, zaštitio ga i
nadzirao, a najma­nje jedanput tjedno neposrednim susretom i razgovorom s osuđe­nikom.

Članak 5.

(1) Povjerenik je dužan
upoznati osuđenika s pravom uvida u program izvršava­nja, izvješće sudu i
osobnik, osim u podatke iz članka 14. stavka 3. točke 4. Zakona o izvršava­nju
zaštitnog nadzora i rada za opće dobro na slobodi.

(2) Povjerenik je dužan
upoznati osuđenika i s pravom pisanog prigovora na:

1. podatke u osobniku,

2. program izvršava­nja,

3. izvješće sudu,

4. rad povjerenika i pomoćnika povjerenika.

(3) Pisane prigovore osuđenika na podatke u osobniku, program izvršava­nja
ili izvješće sudu, povjerenik će evidentirati u osobnik i bez odgode dostaviti
sudu.

Članak 6.

(1) Povjerenik može u postupak izvršava­nja zaštitnog nadzora, odnosno
rada za opće dobro, uk­ljučiti pomoćnika povjerenika.

(2) Pomoćnik povjerenika može
istovremeno izvršavati zaštitni nadzor, odnosno rad za opće dobro, s najviše
tri osuđe­nika.

Članak 7.

Povjerenik je dužan:

1. nadzirati i unaprjeđivati rad svoje­ga pomoćnika,

2. sazivati zajedničke sastanke s pomoćnicima povjerenika, najma­nje
jedan put mjesečno,

3. poticati pomoćnike povjerenika na stručno usavršava­nje (upućiva­nje
na praće­nje stručne literature, seminara i dr.),

4. dostav­ljati godiš­nje izvješće o radu pomoćnika povjerenika
Povjerenstvu za izbor pomoćnika povjerenika.

Članak 8.

(1) Tijekom izvršava­nja zaštitnog nadzora, odnosno rada za opće dobro,
imenovanog povjerenika može se zamijeniti.

(2) Ministarstvo nadležno za poslove pravosuđa zamijenit će imenovanog
povjerenika:

1. na traže­nje suda, odmah po primitku rješe­nja suda iz članka 17.
stavka 2. Zakona o izvršava­nju zaštitnog nadzora i rada za opće dobro na
slobodi,

2. u slučaju du­lje spriječenosti povjerenika,

3. radi neispu­njava­nja obveza iz rješe­nja o imenova­nju povjerenika,

4. zbog osnovane sum­nje u nepristranost povjerenika.

(3) Povjerenik može zamijeniti pomoćnika povjerenika u slučaju:

1. ­nje­gove du­lje spriječenosti,

2. neispu­njava­nja preuzetih obveza,

3. osnovane sum­nje u ­nje­govu nepristranost.

NAČIN RADA I ODGOVORNOSTI POVJERENIKA I POMOĆNIKA POVJERENIKA ZA
IZVRŠAVANJE ZAŠTITNOG NADZORA

Članak 9.

(1) Povjerenik će, u skladu s člankom 2. ovoga Pravilnika, utvrditi
program izvršava­nja.

(2) Program izvršava­nja sadrži:

1. aktivnosti koje će se poduzimati tijekom izvršava­nja zaštitnog
nadzora,

2. naznaku nosite­lja izvršava­nja pojedinih aktivnosti, kao i ostalih
sudionika čije sudjelova­nje povjerenik procijeni neophodnim,

3. metode rada,

4. rokove poduzima­nja aktivnosti s osuđenikom kao i s drugim
sudionicima u izvršava­nju zaštitnog nadzora,

5. način izvršava­nja
posebnih obveza, ukoliko su osuđeniku izrečene uz zaštitni nadzor.

(3) Program izvršava­nja
dostav­lja se na uvid nadležnom sudu, kao i ­nje­gove naknadne izmjene.

Članak 10.

(1) Povjerenik svaka tri
mjeseca, a po potrebi i češće, izvješćuje sud o ostvariva­nju programa izvršava­nja.

(2) Izvješće sadrži:

1. osnove programa izvršava­nja,

2. podatke o surad­nji
osuđenika u provođe­nju programa izvršava­nja,

3. realizaciju zadataka utvrđenih programom izvršava­nja, s posebnim
osvrtom na pozitivne pomake i na poteškoće koje se jav­ljaju tijekom izvršava­nja,

4. surad­nju s ostalim sudionicima u provođe­nju programa izvršava­nja,

5. druge okolnosti koje su od značaja za ostvariva­nje svrhe izvršava­nja
zaštitnog nadzora.

Članak 11.

Povjerenik će u roku osam
dana od izvršava­nja zaštitnog nadzora dostaviti sudu i ministarstvu nadležnom
za poslove pravosuđa zak­ljučno izvješće o tijeku izvršava­nja zaštitnog
nadzora.

NAČIN RADA I ODGOVORNOST POVJERENIKA I POMOĆNIKA POVJERENIKA ZA
IZVRŠAVANJE RADA ZA OPĆE DOBRO

Članak 12.

(1) Povjerenik će u skladu s
člankom 2. ovoga Pravilnika utvrditi program izvršava­nja.

(2) Program izvršava­nja
sadrži:

1. aktivnosti koje će se poduzimati
tijekom izvršava­nja rada za opće dobro,

2. rokove poduzima­nja
aktivnosti,

3. podatke o učestalosti
kontakta povjerenika i osuđenika,

4. ime i prezime predstavnika
poslodavca koji će neposredno pratiti rad osuđenika,

5. početak i rok izvršava­nja
rada za opće dobro.

Članak 13.

Povjerenik, nakon dogovora s
osuđenikom, posebnim rješe­njem utvrđuje mjesto rada te početak i raspored
izvršava­nja rada za opće dobro u skladu s Pravilnikom o vrsti i uvjetima rada
za opće dobro na slobodi.

Članak 14.

(1) Povjerenik izvješćuje sud
o tijeku provođe­nja programa izvršava­nja nakon svake trećine izvršenog rada,
a po potrebi i češće.

(2) Povjerenik će u roku od
osam dana od izvrše­nja rada za opće dobro dostaviti sudu i ministarstvu
nadležnom za poslove pravosuđa zak­ljučno izvješće o tijeku izvršava­nja rada
za opće dobro.

IZOBRAZBA POVJERENIKA I POMOĆNIKA POVJERENIKA

Članak 15.

(1) Za povjerenike i
pomoćnike povjerenika organizira se stalna stručna izobrazba koja uk­ljučuje:

1. upoznava­nje s propisima
koji uređuju izvršava­nje zaštitnog nadzora i rada za opće dobro,

2. upoznava­nje i praće­nje
suvremenih penoloških dostignuća,

3. način izrade programa
izvršava­nja,

4. način vođe­nja matice i
osobnika osuđenika.

(2) Program izobrazbe iz
stavka 1. ovoga članka donosi ministar nadležan za poslove pravosuđa.

EVIDENCIJA POVJERENIKA I POMOĆNIKA POVJERENIKA

Članak 16.

(1) Ministarstvo nadležno za poslove pravosuđa vodi evidencije
povjerenika i pomoćnika povjerenika koje sadrže:

1. ime i prezime, JMBG i spol,

2. datum i mjesto rođe­nja,

3. stručnu spremu,

4. zaposle­nje,

5. radno iskustvo,

6. prebivalište i mogućnosti komunikacije s
povjerenikom, od­nos­no pomoćnikom povjerenika (telefon, telefaks, e-mail, GSM
i sl.).

(2) Ministarstvo nadležno za poslove pravosuđa
vodi evidenciju o imenovanim povjerenicima i uk­ljučenim pomoćnicima
povjerenika.

Članak 17.

(1) Ministarstvo nadležno za poslove pravosuđa
izdaje posebnu iskaznicu povjereniku.

(2) Iskaznica povjerenika sadrži:

1. naziv »Iskaznica povjerenika«,

2. ime i prezime povjerenika, JMBG,

3. osobnu fotografiju povjerenika,

4. mjesto, datum izdava­nja i broj iskaznice,

5. pečat ministarstva nadležnog za poslove
pravosuđa.

(3) Iskaznica povjerenika izdaje se prema
obrascu koji je tiskan uz ovaj Pravilnik i čini ­nje­gov sastavni dio.

(4) Ministarstvo nadležno za poslove pravosuđa
vodi evidenciju o izdanim i vraćenim iskaznicama.

IZBOR POMOĆNIKA POVJERENIKA

Članak 18.

(1) Pomoćnike povjerenika bira na teme­lju
javnog oglašava­nja Povjerenstvo za izbor pomoćnika povjerenika, koje se
sastoji od tri člana.

(2) Povjerenstvo za izbor pomoćnika
povjerenika utvrđuje ispu­njava­nje kriterija iz članka 9. stavka 4. Zakona o
izvršava­nju zaštitnog nadzora i rada za opće dobro na slobodi na teme­lju
pristigle dokumentacije, a po potrebi i na teme­lju obav­ljenog razgovora.

MATICA OSUĐENIKA

Članak 19.

(1) Ministarstvo nadležno za poslove pravosuđa
vodi središ­nju maticu osuđenika.

(2) Središ­nja
matica osuđenika sadrži:

1. ime, prezime,
ime oca, datum i mjesto rođe­nja, JMBG i spol osuđenika,

2. adresa
prebivališta, odnosno boravišta osuđenika,

3. naziv suda koji
je donio presudu u prvom stup­nju,

4. vrstu izrečene
sankcije,

5. ime i prezime
imenovanog povjerenika,

6. datum primitka
zak­ljučnog izvješća i podatak o tijeku izvršava­nja zaštitnog nadzora, odnosno
rada za opće dobro.

Članak 20.

(1) Imenovani povjerenik vodi maticu osuđenika
kojima je izrečen zaštitni nadzor ili rad za opće dobro.

(2) Matica osuđenika sadrži:

1. ime, prezime, ime oca, datum i mjesto rođe­nja,
JMBG i spol osuđenika,

2. adresu prebivališta, odnosno boravišta
osuđenika,

3. naziv suda koji je donio presudu u prvom
stup­nju,

4. vrstu izrečene sankcije,

5. ime i prezime imenovanog povjerenika,

6. odgodu izvršava­nja,

7. prekid izvršava­nja,

8. datum izvješća sudu,

9. datum zak­ljučnog izvješća i podatak o
tijeku izvršava­nja zaštitnog nadzora, odnosno rada za opće dobro,

10. kreta­nje osobnika.

OSOBNIK OSUĐENIKA

Članak 21.

(1) Povjerenik za
svakog osuđenika formira osobnik u koji ulaže dokumentaciju u svezi s izvršava­njem
sankcije.

(2) Povjerenik
pravodobno unosi u osobnik deta­ljna zapaža­nja o ponaša­nju osuđenika, načinu
izvršava­nja zaštitnog nadzora, odnosno rada za opće dobro i zapaža­nja o
odnosu osuđenika prema provođe­nju programa izvršava­nja, kao i druge podatke
koji su od značaja za postiza­nje svrhe izvršava­nja zaštitnog nadzora, odnosno
rada za opće dobro.

(3) O podacima iz
stavka 2. ovoga članka povjerenik izvješćuje sud.

Članak 22.

Ovaj Pravilnik stupa na snagu
osam dana od dana objave u »Narodnim novinama«.

Klasa: 730-01/99-01/8
Urbroj: 514-07-01-1
Zagreb, 21. ožujka 2001.

Ministar
**prof. dr. Stjepan Ivanišević**, v. r.

![](dodatni/360111.gif)

if !supportEmptyParas endif

Pravilnik, NN 43/2001-716